Výzva na predkladanie ponúk
zákazka  s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a  doplnení niektorých zákonov v znení neskorších predpisov (ďalej len ZVO)
Rekonštrukcia elektroinštalácie a svietidiel pre kancelárie, budova  CPPPaP Považská Bystrica

1. Identifikácia verejného obstarávateľa: 
Verejný obstarávateľ v zmysle § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len “ZVO”): 
Názov verejného obstarávateľa:		
Centrum pedagogicko-psychologického poradenstva a prevencie Komenského 106/2, Považská Bystrica   
Sídlo: 			       Komenského 106/2, 017 01 Považská Bystrica 
Štatutárny zástupca: 	      Mgr. Katarína Tomanová – riaditeľka CPPPaP 
IČO: 			     42150329
DIČ: 			     2023155673
Internetová stránka:                 https://cpppappb.webnode.sk/
1. Názov predmetu zákazky: 
Rekonštrukcia elektroinštalácie a svietidiel pre kancelárie, budova  CPPPaP Považská Bystrica

1. Miesto predloženia/doručenia ponuky: 	
Ponuky je možné predkladať v elektronickej alebo v listinnej podobe, osobne. 
Ponuka predložená v elektronickej podobe: 
Ponuka je doručená na emailovú adresu: cpppappb@gmail.com
 Do predmetu e-mailu treba uviesť heslo: PONUKA – „Rekonštrukcia elektroinštalácie a svietidiel“ - V prípade predloženia ponuky v elektronickej podobe musí byť uchádzačom predložený  výkaz výmer  podľa opisu predmetu zákazky a na základe preštudovania projektovej dokumentácie a obhliadky stavby, všetko podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne skenované (scan) a doručené v lehote na predkladanie ponúk na vyššie uvedené e- mailové adresy. 
Ponuku v listinnej podobe uchádzač predloží na adresu: 
Adresa verejného obstarávateľa: Centrum pedagogicko-psychologického poradenstva a prevencie, Komenského 106, 017 01 Považská Bystrica 
Ponuka musí byť označená nápisom: PONUKA - NEOTVÁRAŤ! – „Rekonštrukcia elektroinštalácie a svietidiel“ - Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa).  
Ponuku osobne  uchádzač predloží na adresu: 
Adresa verejného obstarávateľa: Centrum pedagogicko-psychologického poradenstva a prevencie, Komenského 106, 017 01 Považská Bystrica, kancelária ekonómky – Mária Budayová
Ponuka musí byť označená nápisom: PONUKA - NEOTVÁRAŤ! – „Rekonštrukcia elektroinštalácie a svietidiel“ - Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa).  
V prípade predloženia ponuky v elektronickej, listinnej podobe alebo osobne musí byť uchádzačom predložený výkaz/výmer, rozpočet na základe obhliadky, podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača a doručené v lehote na predkladanie ponúk na vyššie uvedenú adresu verejného obstarávateľa. 
1. Kontaktná osoba na prevzatie ponuky: 
ekonómka CPPPaP Považská Bystrica, Mária Budayová
1. Opis predmetu zákazky:
Predmetom zákazky je rekonštrukcia elektroinštalácie a výmena osvetlenia s cieľom udržania dobrého technického stavu administratívnej budovy a zabezpečenie jej bezpečnej funkčnosti, nakoľko stavba je užívaná ako administratíva s poradenstvom pre deti a mládež. Na najnižšom podlaží je umiestnené skladovacie a technické zázemie stavby (plynová kotolňa), na ďalšom podlaží sú kancelárie, v časti podkrovia je kancelária. Stavba je tvorená obvodovým a priečkovým murivom, strop nad najnižším podlažím je železobetónový, strop pod podkrovím je drevený trámový.
Predpokladaný rozsah prác:  Dodanie elektroinštalačného materiálu a iného spotrebného materiálu. Dodanie a montáž svietidla (Led svietidlá – podhľadový panel) do kancelárií  spolu cca 22ks. Demontáž pôvodnej inštalácie a jestvujúceho Neonového osvetlenia 34ks. Frézovanie a vysekávanie drážok, uloženie káblov a prichytenie sádrov. Zapojenie vypínačov. Odborná prehliadka a odborná skúška. 
Stavba je samostatne stojaca bez stavebného prepojenia  s inými stavbami. Dopravné napojenie je riešené po komunikácií v rámci mestskej komunikácie v jednosmernej ulici. 
Predpokladaný rozsah prác sa stanoví na základe obhliadky miesta plnenia za účelom overenia a získania potrebných informácií nevyhnutných na prípravu a spracovanie ponuky. Výdavky spojené s obhliadkou znáša výlučne záujemca, resp. uchádzač. 
Úspešný uchádzač je povinný vykonať práce v súlade s platnými normami o bezpečnosti práce a v súlade s platnými STN postupmi. Zabezpečiť pre svojich zamestnancov všetko materiálno-technické vybavenie. Úspešný uchádzač je zodpovedný za odbornú a kvalitnú realizáciu prác a za dodržiavanie bezpečnostných predpisov svojich zamestnancov v objekte objednávateľa v zmysle platných právnych predpisov. 
Spôsob určenia ceny:
Navrhovaná zmluvná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. 
Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.  Cenu je potrebné uviesť v EUR s DPH. Cena sa zaokrúhľuje maximálne na dve desatinné miesta. Cena musí byť uvedená ako konečná, vrátane všetkých nákladov súvisiacich s realizáciou predmetu zákazky (t. j. vrátane dopravy). Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v cenovej ponuke. Cena musí byť stanovená v súlade so zákonom o cenách. Splatnosť faktúry je 30 dní odo dňa jej doručenia. Predmet zákazky bude financovaný formou bezhotovostného platobného styku, bez poskytnutia preddavku a zálohovej platby na realizáciu plnenia predmetu zákazky. Právo fakturovať vznikne dodávateľovi uplynutím posledného dňa kalendárneho mesiaca, v ktorom bol dodaný predmet zákazky verejnému obstarávateľovi. 
1. Lehota na predkladanie ponúk: 
Ponuku môže predložiť uchádzač, verejnému  obstarávateľovi, najneskôr do 09.00 hodiny dňa 27.07. 2022 v súlade s požiadavkami verejného obstarávateľa. Uchádzač je svojou ponukou viazaný až do uplynutia lehoty viazanosti ponúk stanovej verejným obstarávateľom, to je do 31.12.2022. 
1. Výsledok verejného obstarávania
Písomná objednávka
1. Požadovaná lehota, resp. trvanie zmluvy: 
Do 31.12.2022
1. Hlavné podmienky financovania a platobné dojednania 
Predmet zákazky bude financovaný z prostriedkov štátneho rozpočtu, pridelených organizácii na príslušné rozpočtové obdobie. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom. Verejný obstarávateľ neposkytuje preddavky ani zálohové platby na realizáciu plnenia predmetu zákazky. Platobná povinnosť verejného obstarávateľa sa považuje za splnenú v deň, keď bude z jeho bankového účtu poukázaná príslušná platba na účet úspešného uchádzača. Faktúra musí obsahovať všetky náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti daňového dokladu, alebo ak nebude po stránke vecnej či formálnej správne vystavená, bude vrátená na doplnenie alebo prepracovanie a nová lehota splatnosti začne plynúť dňom doručenia správne doplnenej alebo prepracovanej faktúry. 
1. Jazyk ponuky 
Uchádzač predkladá ponuku v štátnom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka, t. j. slovenského jazyka.
1. Rozdelenie predmetu zákazky na časti
Predmet zákazky nie je rozdelený na časti. Ponuku je potrebné predložiť na celý predmet zákazky.
1. Predpokladaná hodnota zákazky 
4 000 Eur s DPH

1. Podmienky účasti 
Uchádzač musí spĺňať podmienky účasti podľa § 32 ods. 1 písm. a) e) a f) ZVO, musí byť oprávnený poskytovať službu, ktorá zodpovedá predmetu zákazky. Uchádzač nemusí predkladať v ponuke doklad o oprávnení uskutočňovať práce, ktoré zodpovedajú predmetu zákazky v súlade s prvou vetou, pokiaľ si túto skutočnosť vie overiť verejný obstarávateľ sám vo verejne dostupnom príslušnom registri, v ktorom je uchádzač zapísaný. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa §183 zákona. Uchádzač predloží v súlade s § 32 ods. 1 písm. f) ZVO čestné vyhlásenie, že nemá uložený zákaz účasti vo verejnom obstarávaní. 
V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. 
Zdôvodnenie primeranosti určených podmienok účasti Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva.
1. Kritéria na vyhodnotenie ponúk: 
Kritériom na vyhodnotenie ponúk je výber ekonomicky najvýhodnejšej ponuky, najnižšia cena celkom za celý predmet zákazky v EUR s DPH. 
Uchádzač predloží výkaz/výmer, spracovaný na základe osobnej obhliadky.
Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek. 
Pravidlá pre uplatnenie a spôsob vyhodnotenia kritéria sú nasledujúce:
Úspešným uchádzačom sa stane uchádzač, ktorý vo svojej ponuke predloží najnižšiu cenu za celý predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR vrátane DPH, atď.
1. Realizácia: 
Predpokladaný termín začatia rekonštrukcie a uskutočnenia stavebných práce je od 01.08.2022 Predpokladaná doba rekonštrukcie je najviac do 4 týždňov od uzavretia zmluvy o dielo (príloha č. 1). 
1. Obhliadka miesta dodania predmetu zákazky 
Prehliadka miesta uskutočnenia rekonštrukčných prác je potrebná. Uchádzačom sa odporúča zúčastniť sa na prehliadke miesta uskutočnenia stavebných prác, aby si sami overili a získali potrebné informácie, ktoré sú nevyhnutné pre spracovanie ponuky. Prehliadka miesta poskytovania služby sa uskutoční v priestoroch CPPPaP, Komenského 106, 017 01 Považská Bystrica v dňoch od 12.07. 2022 do 25.07.2022 v čase od 08:00 do 15:00 hod.  Uchádzači sú povinní svoju účasť nahlásiť najneskôr deň vopred e-mailom Kataríne Tomanovej, e-mail: cpppappb@gmail.com, tel. č. 0911 701 363. Výdavky uchádzača spojené s obhliadkou miesta realizácie stavebných prác idú na ťarchu uchádzača.

1. Obsah súťažných podkladov k výzve na predloženie cenovej ponuku tvoria 
Uchádzač predloží v elektronickej/listinnej ponuke: 
Podpísaný Výkaz/výmer – rozpočet s nacenenými položkami. 
Vyplnenú zmluvu o dielo (Prílohe č. 1) tejto výzvy.
Vyplnené a podpísané Čestné vyhlásenie uchádzača (Príloha č. 2) tejto výzvy.
1. Ďalšie informácie
1. Oznámenie o výsledku vyhodnotenia ponúk uchádzačom bude odoslané prostredníctvom elektronickej správy na ich e-mailové adresy. 
1. Verejný obstarávateľ si vyhradzuje právo ani jednu z predložených ponúk neprijať v prípade ak, predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa. 
1. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovávaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
1. Ponuka predložená po uplynutí lehoty na predkladanie ponúk sa vráti uchádzačovi neotvorená.
1. Všetky výdavky spojené s prípravou a predložením ponuky znáša uchádzač bez akéhokoľvek finančného nároku u verejného obstarávateľa. Ponuky doručené na adresu verejného obstarávateľa sa uchádzačom nevracajú. Zostávajú ako súčasť dokumentácie o súťaži. Súťažné podklady nie sú spoplatňované.
1. S úspešným uchádzačom bude podpísaná zmluva o dielo. V prípade, že nepreukáže relevantným spôsobom splnenie podmienok tejto výzvy alebo uchádzač odstúpi od svojej ponuky, ktorú predložil, bude rokovanie ukončené a pozvaný na rokovanie bude ďalší uchádzač nasledujúci v poradí úspešnosti. 
1. V prípade nejasnosti je možné konzultovať s kontaktnou osobou: Mgr. Katarína Tomanová, cpppappb@gmail.com , tel. 0911 701 363  v pracovných dňoch a v pracovnom čase od 7:00 do 15:00 hod. 

1. Dátum zaslania výzvy na predkladanie ponúk
11.7.2022

1. Záverečné ustanovenia
Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.
   Schválila: Mgr. Katarína Tomanová, riaditeľka CPPPaP 
Prílohy: 
Zmluva o dielo
Čestné vyhlásenie uchádzača
   

